**இசிதார் ஐசக் ராபி** (*Isidor Isaac Rabi*, இயற்பெயர்: **இசுரேல் ஐசக் ரபி**; சூலை 29, 1898   - சனவரி 11, 1988) ஓர் அமெரிக்க இயற்பியலாளர் ஆவார். அவர் 1944 ஆம் ஆண்டில் இது அணு காந்த அதிர்வினை கண்டுபிடித்ததற்காக இயற்பியலுக்கான நோபல் பரிசை வென்றார். இது காந்த அதிர்வு அலைவு வரைவில் பயன்படுத்தப்படுகிறது. கதிரலைக் கும்பா மற்றும் நுண்ணலை அடுப்புகளில் பயன்படுத்தப்படும் குழிம காந்தலைப்பில் பணிபுரிந்த விஞ்ஞானிகளில் இவரும் ஒருவர் ஆவார். 

கலீசியாவின் ரைமானோவில் ஒரு பாரம்பரிய போலந்து-யூத குடும்பத்தில் பிறந்தார்.இவர் குழந்தையாக இருந்தபோது இவரது குடும்பம் அமெரிக்காவிற்கு வந்து நியூயார்க்கின் லோயர் ஈஸ்ட் பக்கத்தில் குடியேறினர். அவர் 1916 இல் கோர்னெல் பல்கலைக்கழகத்தில் மின் பொறியியல் பிரிவில் பயின்றார்.ஆனால் சிஅல் காலத்திலேயே இவர் வேதியியலுக்கு மாறினார். பின்னர், அவர் இயற்பியலில் ஆர்வம் காட்டினார். அவர் கொலம்பியா பல்கலைக்கழகத்தில் தனது படிப்பைத் தொடர்ந்தார், அங்கு சில படிகங்களின் காந்த பாதிப்பு குறித்த ஆய்வறிக்கையில் முனைவர் பட்டம் வழங்கப்பட்டது. 1927 ஆம் ஆண்டில், அவர் ஐரோப்பாவுக்குச் சென்றார், அங்கு அவர் அந்தக் காலத்தின் மிகச் சிறந்த இயற்பியலாளர்களைச் சந்தித்து பணியாற்றினார். 

1929 ஆம் ஆண்டில், ரபி அமெரிக்காவுக்குத் திரும்பினார். அங்கு கொலம்பியாவில் ஆசிரியராகப் பணி புரிந்தார். கிரிகோரி ப்ரீட் உடன் இணைந்து, அவர் சீமன் விளைவை உருவாக்கி, அணுக்கருவின் பண்புகளை உறுதிப்படுத்த ஸ்டெர்ன்-ஜெர்லாக் பரிசோதனையை மாற்றியமைக்க முடியும் என்று கணித்தார்.1944 ஆம் ஆண்டில் இது அணு காந்த அதிர்வினை கண்டுபிடித்ததற்காக இயற்பியலுக்கான நோபல் பரிசை வென்றார். இது காந்த அதிர்வு அலைவு வரைவில் பயன்படுத்தப்படுகிறது. 

இரண்டாம் உலகப் போரின் போது கதிரலைக் கும்பா மாசசூசெட்ஸ் தொழில்நுட்ப கல்வி நிறுவனம் (எம்ஐடி) கதிரியக்க ஆய்வகம் (RadLab) மற்றும் மன்ஹாட்டன் திட்டம் ஆகியவற்றில் இவர் பணியாற்றினார். போருக்குப் பிறகு, அவர் அணுசக்தி ஆணையத்தின் பொது ஆலோசனைக் குழுவில் (ஜிஏசி) பணியாற்றினார், மேலும் 1952 முதல் 1956 வரை அதன் தலைவராக இருந்தார். பாதுகாப்பு அணிதிரட்டல் அலுவலகம் மற்றும் இராணுவத்தின் எறியியலுக்குரியஆராய்ச்சி ஆய்வகத்தின் அறிவியல் ஆலோசனைக் குழுக்களிலும் (எஸ்ஏசி) பணியாற்றினார், மேலும் ஜனாதிபதி டுவைட் டி. ஐசனோவரின் அறிவியல் ஆலோசகராகவும் இருந்தார். அவர் 1946 இல் புரூக்ஹவன் தேசிய ஆய்வகத்தை நிறுவும் பணிகளில் ஈடுபட்டார். பின்னர், யுனெஸ்கோவிற்கு அமெரிக்காவின் பிரதிநிதியாக, 1952 இல் ஐரோப்பிய அணு ஆராய்ச்சி நிறுவனத்தினை உருவாக்கினார். கொலம்பியா பல்கலைக்கழகத்தில் பேராசிரியர் பதவியை உருவாக்கியபோது, அந்த பதவியை முதலில் பெற்றவர் ரபி ஆவார்.

ஆரம்ப ஆண்டுகளில்
----------------

இஸ்ரேல் ஐசக் ரபி ஜூலை 29, 1898 இல் கலீசியாவின் ரைமானோவில் ஒரு போலந்து-யூத மரபு வழி யூத குடும்பத்தில் பிறந்தார், அப்போது ஆஸ்திரியா-அங்கேரியின் ஒரு பகுதியாக இருந்தது. அவர் பிறந்த பின்னர், அவரது தந்தை டேவிட் ராபி அமெரிக்காவுக்கு குடிபெயர்ந்தார். இவரும் அவரது தாயார் ஷீண்டலும் சில மாதங்களுக்குப் அமெரிக்கா சென்றனர். மேலும் குடும்பம் மன்ஹாட்டனின் லோயர் ஈஸ்ட்டில் இரண்டு அறைகள் கொண்ட ஒரு குடியிருப்பில் குடியேறியது. வீட்டில் குடும்பத்தினர் இத்திய மொழி பேசினர்.1907 ஆம் ஆண்டில் இவர்களது குட்ம்பம் பிரவுண்ஸ்வில், புரூக்ளினிக்கு குடிபெயர்ந்தது.அங்கு இவர்கள் காய்கறிக் கடை வைத்திருந்தனர்.

சான்றுகள்
---------

1. ↑  Rigden 1987, ப. 17–21.

வெளி இணைப்புகள்
---------------

* "Interview with Isidor Isaac Rabi". 1986.. பார்த்த நாள்: March 22, 2016.
* கணித மரபியல் திட்டத்தில் இசிதர் ஐசக் ரபி

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* Israel
* United States
* யப்பான்
* செக் குடியரசு
* ஆத்திரேலியா
* நெதர்லாந்து

 |
| கல்விசார் | 
* CiNii
* MathSciNet
* Mathematics Genealogy Project
* zbMATH

 |
| கலைஞர் | 
* MusicBrainz

 |
| மக்கள் | 
* Deutsche Biographie
* Trove

 |
| மற்றவை | 
* NARA
* SNAC
* IdRef

 |